קודי סימפסון

קודי רוברט סימפסון (באנגלית: Cody Robert Simpson; נולד ב-11 בינואר 1997) הוא זמר פופ, מוזיקאי, רקדן, שחקן ודוגמן אוסטרלי. נוסף לכך, הוא שחיין, חבר נבחרת אוסטרליה בשחייה למשחקי חבר העמים (ברמינגהאם 2022).

קורות חייו
סימפסון נולד בגולד קוסט, קווינסלנד שבאוסטרליה לאנג'י ובראד סימפסון, ויש לו שני אחים צעירים, תום ואלי. בחייו האישיים, סימפסון לא עסק רק בשירה, אלא גם התמחה בשחייה תחרותית, ואף זכה בשתי מדליות זהב באליפות קווינסלנד לגיל 12.

סימפסון התאמן במועדון השחיה במיאמי בהדרכת קן ניקסון. אמו אנג'י, שעבדה במועדון השחייה בהתנדבות, ייצגה את אוסטרליה באליפות הפאן פסיפיק בשחייה שנערכה בבריזביין 1987. אביו בראד זכה במדליית ארד באליפות אוסטרליה 1987  וייצג את אוסטרליה במשחקי חבר העמים שנערכו בוויקטוריה שבקנדה ב-1994.

קריירה מוזיקלית 
סימפסון החל להקליט שירים בחדר השינה שלו במהלך הקיץ של שנת 2009 ב-YouTube, ושם ניתן לראות אותו מבצע את השירים "I'm Yours" של ג'ייסון מראז, "Cry Me a River" ו-"Señorita" של ג'סטין טימברלייק,  של מייקל ג'קסון, וגם את השירים שלו "One" ו"Perfect".
לאחר זמן מה, התגלה סימפסון על ידי המפיק שון קמפבל, המועמד לפרס גראמי, אשר הפיק את ג'יי זי ועוד אמנים נוספים.

ב-2014 קודי עזב את חברת התקליטים אטלנטיק רקורדס. כיום מופיע עם להקת The Tide בחברת ההקלטות שהקים בשם The Coast House Records. בנוסף, שיחק תפקיד אורח בשנת 2015 בסדרה "קוגר טאון" בתפקיד פיט, תלמיד תיכון. ושימש כשחקן מחליף במחזמר של ברודוויי "אנסטסיה" מנובמבר 2018 עד לאפריל 2019.

בשנת 2020 השתתף בסרט האימה "Smiley Face Killers" לצד קריספין גלובר.

קריירת שחייה 
ב-2019 הצטרף לקבוצת השחייה של אוניברסיטת דרום קליפורניה. הוא התאמן בהדרכתו של ברט הוק.

במבחנים האוסטרלים לאולימפיאדת טוקיו (2020) שנערכו באדלייד, אוסטרליה ביוני 2021 הוא סיים במקום שמיני במשחה ל-100 מטר פרפר בתוצאה של 52.94 שניות ולא נכלל במשלחת האוסטרלית למשחקים האולימפיים.

באליפות אוסטרליה המהווה את המבחנים האוסטרלים לאליפות העולם שנערכו באדלייד במאי 2022 הוא זכה במדליית ארד במשחה ל-100 מטר פרפר בתוצאה של 51.96 שניות, אחרי מת'יו טמפל (51.50 שניות) וקייל צ'למרס (51.67 שניות). בשלב המוקדמות הוא קבע שיא אישי חדש ל 51.79 שניות. נוסף לכך, הוא סיים במקום רביעי במשחה ל-50 מטר פרפר בשיא אישי חדש של 23.68 שניות ובמקום שמיני במשחה ל-100 מטר חופשי בשיא אישי חדש נוסף של 49.34 שניות.

הוא מתאמן בהדרכתו של מייקל בוהל ביחד עם האלופה האולימפית אמה מקיאן.

חיים אישיים 
יצא במשך שנתיים עם הדוגמנית ג'יג'י חדיד מ-2013 עד ל-2015. בחודש ספטמבר 2019 החל לצאת עם הזמרת והשחקנית מיילי סיירוס.

דיסקוגרפיה

אלבומי אולפן
 2012: Paradise
 2013: Surfer's Paradise
 2015: Free

מיני אלבום 
 2010: 4U
 2011: Coast to Coast
 2013: The Acoustic Sessions
 2017: Wave One
 2020: Untitled Album

ראו גם

קישורים חיצוניים
 

 הערוץ של קודי סימפסון באתר הסרטונים YouTube
 

זמרי פופ אוסטרלים
זמרים-יוצרים אוסטרלים
דוגמנים אוסטרלים
שחקני קולנוע וטלוויזיה אוסטרלים
רקדנים אוסטרלים
זוכי פרס המוזיקה של MTV אירופה
משתתפי הזמר במסכה (תוכנית טלוויזיה אוסטרלית)
אמני וורנר רקורדס
מתחרי רוקדים עם כוכבים (ארצות הברית)
שחייני פרפר
שחייני חופשי
שחיינים אוסטרלים
אוסטרלים שנולדו ב-1997